nvidia/miracl-vision huggingface dataset:
Kiertoliittymä

Kiertoliittymä eli liikenneympyrä on yleisnimitys teiden tai katujen risteyskohtaan rakennetulle ympyränmuotoiselle liittymäjärjestelylle, jonka liikennevirta oikeanpuoleisen liikenteen maassa kiertää vastapäivään ja vasemmanpuoleisen liikenteen maassa myötäpäivään. Kiertoliittymässä kiertää yksi tai useampi samansuuntainen ajokaista keskellä olevaa saareketta, joka voi olla pelkkä katuun maalattu sulkuviivaympyrä tai maisemoitu saareke, jopa suuri monumentti. Ajoratojen lisäksi on usein erillinen jalankulun ja pyöräilyn väylä. Liittymään tulevien ajoratojen yli on yleensä suojatiet. Kiertoliittymää ei ole liikennesäännöissä erikseen määritelty vaan sen ajojärjestys määräytyy normaaleilla väistämissäännöillä, ellei tätä ei ole liikennemerkein toisin määrätty. Suomessa kuitenkin tiehallinto on ohjeistanut tien ylläpitäjiä aina asettamaan kärkikolmion (numero B5) kiertoliittymiin tuleville, jolloin liittymässä jo olevat ovat etuajo-oikeutettuja. Tiellä oleva este, pieni tai suuri, kierretään oikeanpuoleisessa liikenteessä oikealta ja vasemmanpuoleisessa vasemmalta. Suomessa kiertoliittymän varoitusmerkki numero A24 asetetaan vain siinä tapauksessa, että kiertoliittymä ei muuten ole havaittavissa selvästi. Merkki ei osoita etuajo-oikeussuhteita liikenneympyrässä. Se vahvistettiin sääntöineen Liikenneministeriön päätöksellä 384/1994. Väistämisvelvollisuutta, joka koskee myös kiertoliittymässä ajavan väistämistä, osoittavan kärkikolmion numero B5 säännöt vahvistettiin asetuksella 238/1994. Jalankulku ja pyöräily kiertoliittymän ajoradalla on kielletty, kuten missä tahansa tiellä, jos sitä varten on liikennemerkein osoitetut jalankulun ja pyöräilyn väylät
Karma

Sanalla karma (sanskritia, devanagari: कर्म; 'teko', 'toiminta'; paaliksi kamma) tarkoitetaan yleensä buddhalaisuudessa, hindulaisuudessa ja jainalaisuudessa esiintyviä syyn ja seurauksen toimintaa kuvaavia oppeja. On huomattava, että karman merkitys eri uskonnoissa poikkeaa toisistaan. Näiden oppien mukaan jokaisen elävän olennon nykyinen olotila on suoraa seurausta menneisyydessä tehdyistä teoista. Karma on näiden tekojen alati muuttuva summa. Monesti karman katsotaan säilyvän myös kuolemassa, vaikkei varsinaiseen jälleensyntymään uskottaisikaan. Samaan tapaan nykyiset teot vaikuttavat tulevaisuuteen, myös tuleviin jälleensyntymiin. Pahat teot voivat johtaa jälleensyntymään huonommissa oloissa, jopa eläimenä. Teoiksi lasketaan myös ajatukset ja sanat. Mielentila, jossa teot tehdään, voi vaikuttaa kertyvän karman määrään ja laatuun. Karma ei merkitse kohtaloa, sillä jokainen voi vaikuttaa omaan käytökseensä. Lisäksi on erilaisia karmaa puhdistavia seremonioita, joilla lievennetään pahan karman seurauksia ja voimistetaan hyvän karman vaikutusta. Buddhalaisuuden mukaan kaikki olennot ovat karman ulottuvissa, ja siksi millään jumalaolennoilla ei ole tässä suhteessa merkitystä
Buddhalainen meditaatio

Buddhalaisuudessa meditaatiolla tarkoitetaan mielen kehittämistä.  Tämä on mahdollista Hengityksen tietoinen tarkkailu (mindfulness), paaliksi Anāpānasati, on meditaatiotekniikka, jossa meditaation kohteena on sisään- ja uloshengitys. Hengitystä voidaan tarkkailla laskemalla tai keskittymällä hengityksen aiheuttamaan tuntemukseen. Buddhalaisen meditaation harrastajat yhdistävät usein hengityksen tarkkailun mettā bhāvanā -meditaation. Paalinkielinen sana mettā (sanskritiksi maitrī) tarkoittaa kaikkialle ulottuvaa ja ehdotonta rakastavaa ystävällisyyttä. Mettā bhāvanā -meditaatiossa pyritään mettān ulottamiseen itsestä lähtien, ensin perheeseen, sitten ystäviin ja vähitellen koko maailmaan.
Mezen (kaupunki)

Koordinaatit: 65.844°N, 44.243°E Mezen (ven. Мезе́нь) on kaupunki Arkangelin alueen koillisosassa Pohjois-Venäjällä. Kaupunki sijaitsee Vienanmereen laskevan Mezenjoen oikealla eli itäisellä rannalla, noin 40 km Mezeninlahdesta ylävirtaan. Mezen on Mezenin piirin hallinnollinen keskus. Vuoden 2010 väestönlaskennan mukaan koko kunnallispiirissä asui yhteensä 10 330 henkeä, joista noin kolmannes (3 575 asukasta) Mezenin kaupungissa. Kaupungissa on lentokenttä, ja seitsemän kilometrin päässä alavirtaan Kamenkassa Mezenjoen vastarannalla on satama. Kaupungissa on pieni satama, muttei kiinteitä laiturirakenteita, joskin paikallisella sahalla on pieni, uitettava lastauslaituri. Rautatieyhteyttä ei ole eikä myöskään suoraa maantieyhteyttä linnuntietä noin 225 km:n päässä sijaitsevaan aluekeskukseen Arkangeliin. Paikkakunta mainitaan 1500-luvulla novgorodilaisten perustamana nimellä Okladnikova (Окладникова). Paikkakunnalla oli suuri merkitys Venäjän pohjoisosien asuttamisessa, ja 1600-luvulla siellä järjestettiin suuria markkinoita
Edvard VIII

Edvard VIII (Edward Albert Christian George Andrew Patrick David) (23. kesäkuuta 1894 – 28. toukokuuta 1972) oli Yhdistyneen kuningaskunnan kuningas ja sen siirtomaiden valtionpäämies 20. tammikuuta 1936 alkaen, kunnes hän luopui kruunustaan omasta tahdostaan 11. joulukuuta 1936. Hän oli edellisen kuninkaan Yrjö V:n vanhin poika ja toinen Windsor-sukuinen hallitsija. Edvard VIII luopui kruunusta avioituakseen yhdysvaltalaisen näyttelijättären Wallis Simpsonin kanssa. Simpson oli eronnut kahdesti ja eronnut äskettäin toisesta miehestään. Avioituminen hänen kaltaisensa henkilön kanssa oli 1930-luvun Britanniassa kuninkaalle mahdoton, ja esimerkiksi pääministeri Stanley Baldwin vastusti sitä voimakkaasti. Kuningas oli koko kansainyhteisöä yhdistävä henkilö, ja arveltiin, että avioliitto synnyttäisi levottomuutta merentakaisissa maissa. Edvard VIII:n kruunusta luopumista helpotti se, ettei hänen kruunajaisiaan ollut vielä pidetty. Edvard VIII on vain toinen hallitsija brittimonarkian historian aikana, jolle ei koskaan järjestetty kruunajaisia (ensimmäinen oli Edvard V, joka kuoli 1483)
Angmarin Noitakuningas

Angmarin Noitakuningas (engl. Witch-king of Angmar) on fiktiivinen hahmo J.R.R. Tolkienin kirjassa Taru sormusten herrasta. Angmarin Noitakuningas oli kaikkien nazgûlien johtaja Keski-Maassa. Hän oli alkujaan ihmisten kuningas, mutta Toisella ajalla hän sai yhden yhdeksästä mahtisormuksesta, joka auttoi häntä hallitsemaan kuningaskuntaansa. Hän ja kahdeksan muuta olivat jo Sauronin, Mordorin mustan ruhtinaan, palveluksessa. Mahtisormukset antoivat heille paljon voimaa, jota he käyttivät omiinsa ja heidän herransa Sauronin tarkoituksiin, mutta muuttivat heidät nazgûleiksi, sormusvarjoiksi. Noitakuninkaasta tuli Varjojen johtaja sekä Sauronin pääpalvelija. Nazgûlit huomattiin ensimmäisen kerran Keski-Maassa vuonna 2251 Toista aikaa. Seuraavina 1200 vuonna nazgûleiden johtaja palveli Sauronia
Yrjö V

Yrjö V (George Frederick Ernest Albert); (3. heinäkuuta 1865 – 20. tammikuuta 1936) oli Ison-Britannian ja Irlannin yhdistyneen kuningaskunnan kuningas, Intian keisari ja Britannian siirtomaiden valtionpäämies vuosina 1910–1936. Hän oli Saksi-Coburg-Gotha-suvun viimeinen brittiläinen monarkki, joka vaihtoi ensimmäisen maailmansodan aikana vuonna 1917 saksalaisperäisen suvun nimen brittiläisemmäksi Windsoriksi. Isoäitinsä kuningatar Viktorian hallituskaudella syntynyt Yrjö oli Walesin prinssi Albert Edwardin ja prinsessa Alexandran toiseksi vanhin poika ja kolmas Britannian valtaistuimen perimysjärjestyksessä isänsä ja vanhemman veljensä prinssi Albert Victorin jälkeen. Yrjö V muistutti ulkonäöltään paljon serkkuaan Venäjän keisari Nikolai II:ta. Vuosina 1877–1892 Yrjö palveli kuninkaallisen laivaston palveluksessa, kunnes hänen vanhempi veljensä kuoli alkuvuodesta 1892. Se teki hänestä kruununperijän. Kuningatar Viktorian kuoltua vuonna 1901 Yrjön isästä tuli Britannian monarkki nimellä Edvard VII ja Yrjöstä tehtiin Walesin prinssi. Hänestä tuli kuningas isänsä kuoltua vuonna 1910. Yrjön hallituskaudella nousi puheenaiheeksi sosialismi, kommunismi, fasismi, irlantilainen tasavaltalaisuus ja Intian itsenäisyysliike, jotka kaikki muuttivat radikaalisti Brittiläisen imperiumin poliittista maisemaa, joka itse saavutti alueellisen huippunsa 1920-luvun alussa. Ensimmäisen maailmansodan (1914–1918) seurauksena hänen serkkujensa Nikolai II:n ja Vilhelm II:n valtakunnat kaatuivat samalla kun Brittiläinen imperiumi laajeni
Edvard VII

Edvard VII (Albert Edward; 9. marraskuuta 1841 – 6. toukokuuta 1910) oli Ison-Britannian ja Irlannin yhdistyneen kuningaskunnan kuningas, Intian keisari sekä ensin mainitun siirtomaiden valtionpäämies vuosina 1901–1910. Hän oli edellisen monarkin, kuningatar Viktorian, ja prinssi Albertin poika. Hän oli myös ensimmäinen Saksi-Coburg-Gotha-sukuinen Yhdistyneen kuningaskunnan hallitsija. Hänen valtakautensa lukeutuu niin sanottuun edvardiaaniseen aikakauteen. Ennen nousuaan valtaistuimelle hän oli Walesin prinssi Albert Edward. Perheen kesken Edvardia kutsuttiin nimellä Bertie. Edvardin kasvatus oli tiukka heti lapsesta asti, koska vanhemmat halusivat huolehtia siitä, että poika kykenisi jonain päivänä hallitsemaan. Hän opiskeli sekä Oxfordissa että Cambridgessa. Hänellä oli kuitenkin haasteita opintojensa kanssa, mistä syystä hän sai kruununperillisenä vain vähän vastuita. Kun Edvardin isä Albert kuoli vuonna 1861, Viktoria piti Edvardin skandaalista elämää osasyyllisenä kuolemaan
Maailma kylässä

Maailma kylässä (World Village Festival) on toukokuun lopussa järjestettävä kestävän kehityksen festivaali, poikkitaiteellinen kulttuurifestivaali, järjestöjen messutapahtuma, ruokakarnevaali ja ajankohtaisten aiheiden keskusteluareena. Tapahtuman pääjärjestäjä on Fingo, joka on noin 270 suomalaisen kansalaisjärjestön kattojärjestö. Tapahtuma on järjestetty vaihtelevissa paikoissa, kuten VR:n makasiineilla, Kaisaniemen puistossa, Rautatientorilla ja Suvilahdessa. Ensimmäisen kerran Maailma kylässä järjestettiin vuonna 1995. Aluksi tapahtuma järjestettiin joka toinen vuosi, mutta vuodesta 2005 lähtien se on järjestetty vuosittain, lukuun ottamatta vuotta 2020. Festivaalin ohjelmaan kuuluu musiikkia, tanssia, teatteria, kirjallisuutta, puheohjelmaa, näyttelyitä ja ruokaa eri puolilta maailmaan. Festivaali on kävijöille ilmainen. Festivaali kuuluu Finland Festivals -tapahtumiin. Lokakuussa 2013 Finland Festivals valitsi Maailma kylässä -tapahtuman Vuoden festivaaliksi 2014. Vuoden 2024 tapahtuma järjestettiin 25.–26. toukokuuta, ja tapahtumapaikka oli toista kertaa Suvilahti
Yrjö III

Yrjö III (George William Frederick); (4. kesäkuuta 1738 Lontoo – 29. tammikuuta 1820 Windsorin linna, Ison-Britannian kuningaskunta) oli Ison-Britannian ja Irlannin kuningas vuosina 1760–1801 ja maiden yhdistyttyä Ison-Britannian ja Irlannin yhdistyneen kuningaskunnan kuningas aina kuolemaansa asti.  Hän oli myös Braunschweig-Lüneburgin (”Hannover”) vaaliruhtinas ja herttua Pyhässä saksalais-roomalaisessa keisarikunnassa vuosina 1760–1814 ja Hannoverin kuningas vuodesta 1814 aina kuolemaansa asti. Hänen vanhempansa olivat Walesin prinssi Frederick Louis ja Saksi-Gothan prinsessa Augusta. Hänellä oli seitsemän sisarusta. Hänen isovanhempansa olivat Yrjö II ja kuningatar Caroline. Hän oli kolmas Hannover-sukuinen hallitsija ja suvun ensimmäinen hallitsija, joka oli syntynyt Britanniassa ja puhui englantia. Nuori George sai vanhemmiltaan ​​ja heidän seuralaisiltaan ​​järjettömän vastenmielisyyden isoisäänsä, kuningas Yrjö II:ta ja kaikkea hänen politiikkaansa kohtaan. George oli lapsi, jolla oli vahvat tunteet, mutta hidas henkinen kehitys. Tämä teki hänestä vaikeasti opetettavan ja liian helpon komenneltavan sekä teki hänet apaattiseksi. Hän ei oppinut lukemaan kunnolla ennen kuin oli 11-vuotias
Joensuun yliopisto

Joensuun yliopisto (lyhenne JoY) oli vuosina 1969–2009 toiminut suomalainen yliopisto. Vuoteen 1984 saakka yliopiston nimenä oli Joensuun korkeakoulu. Vuoden 2010 alusta Joensuun yliopisto yhdistyi Kuopion yliopiston kanssa Itä-Suomen yliopistoksi. Yliopistolla oli kampukset Joensuussa ja Savonlinnassa. Lisäksi Ilomantsin Mekrijärvellä oli yliopiston tutkimusasema. Opiskelijoita oli noin 8 300, joista 1 100 Savonlinnassa. Henkilökuntaa oli noin 1 400, joista 170 Savonlinnassa. Yliopiston viimeisenä rehtorina toimi professori Perttu Vartiainen ja vararehtorina professori Teuvo Pohjolainen. Elokuun alussa 2006 yliopistossa toteutettiin hallintorakenneuudistus, mikä muutti jonkin verran tiedekuntarakennetta ja laitosten sijainteja. Joensuun yliopisto järjesti perus- ja jatkotutkintokoulutusta kahdeksalla koulutusalalla: Joensuun yliopistossa oli kahdeksan tiedekuntaa: Lisäksi Joensuun yliopistossa oli yhdeksän erillislaitosta:
MSN

MSN (alkujaan The Microsoft Network) on Microsoftin 24. elokuuta 1995 julkaisema BBS-palvelu, myöhemmin myös Internet-palveluntarjoaja ja web-portaali (aluksi toimi rinnakkaisena verkkona Internetille), joka julkaistiin samaan aikaan kuin Windows 95. Sittemmin MSN:ään on liitetty Microsoftin Outlook-sähköpostipalvelu ja Skype-pikaviestiohjelma, sekä monia muita Microsoftin palveluita. Alkuperäisessä The Microsoft Networkissa oli objektipohjainen käyttöliittymä, jollaisen oli alun perin tarkoitus korvata emo-Windowsin käyttöliittymärakenteet tiedostojärjestelmää myöten (so. luoda tiedostojärjestelmä, jossa ei viitata suoraan levyllä oleviin tiedostoihin, vaan virtuaaliobjekteihin, joihin tietoa voi yhdistyä monesta lähteestä). Se ei kuitenkaan pystynyt kilpailemaan avoimen Internetin kanssa, joten vuosituhannen vaihteeseen mennessä se korvattiin samannimisellä WWW-palvelulla. MSN on ollut yhdeksällä miljoonalla rekisteröityneellä käyttäjällään Yhdysvaltojen toiseksi suurin Internet-yhteisö, heti Time Warnerin AOL:n (26,5 miljoonaa) jälkeen.lähde? Alexa Internet -käyttäjäbarometrin mukaan MSN.com oli toiseksi vierailluin englanninkielinen sivusto Internetissä Yahoo!:n jälkeen osittain siksi, että sivu on Internet Explorer -selaimen oletusaloitussivu. MSN sai uuden ilmeen vuoden 2009 aikana jonka suurin muutos oli linkkien vähentäminen puolella. Vuonna 2010 MSN:n kotisivuilla vierailee noin 600 miljoonaa käviää kuukausittain, joista melkein 100 miljoonaa pelkästään Yhdysvalloista. MSN-palvelut siirtyivät osittain ensin Windows Live -tuotemerkin alle ja myöhemmin Windows Essentials perheeseen vuonna 2013
Kolmiloikka

Kolmiloikka on yleisurheilulaji, jossa urheilija vauhdinoton jälkeen suorittaa hyppylaudalta peräjälkeen kolme loikkaa päätyen hiekkakasaan. Kolmiloikka on ollut kesäolympialaisten ja yleisurheilun maailmanmestaruuskilpailujen ohjelmassa alusta lähtien. Kolmiloikan vauhdinottorata on vähintään 40 metrin pituinen. Ponnistuslankku on valkoinen ja upotettu vauhdinottoradan ja alastuloalueen pinnan tasalle. Hypyn ponnistus on suoritettava ponnistuslankussa värin vaihtumisella merkityn ponnistusrajan takaa. Suorituksen hylkäykseen johtavaa yliastumista suositellaan valvottavan videotekniikalla. Vaihtoehtoisesti ponnistuslankun takana voi olla vahalankku, johon jääneestä jäljestä yliastuminen voidaan havaita. Kolmiloikan alastulopaikka täytetään pehmeällä ja kostealla hiekalla. Alastulopaikka on 2,75–3 metriä leveä. Kansainvälisissä kilpailuissa sen etureunan on oltava miehillä vähintään 13 metriä ja naisilla 11 metriä ponnistuslinjasta. Muissa kilpailuissa väli sovitetaan kilpailijoiden tason mukaan. Kolmiloikkaajan kengän pohja saa olla paksuudeltaan enintään 25 millimetriä, mikä on 5 millimetriä enemmän kuin muissa kenttälajeissa
Arequipa

Koordinaatit: 16°23′55″S, 71°32′12″W Arequipa on Perun toiseksi suurin kaupunki Liman jälkeen. Se on Arequipan alueen pääkaupunki. Arequipa sijaitsee Andien vuoristossa. Vuoden 2017 väestönlaskennassa kaupungissa oli noin 1 000 000 asukasta. Arequipassa on muun muassa kaksi yliopistoa, Universidad Nacional de San Agustín de Arequipa sekä Universidad Católica de Santa María. Kaupungin historiallinen keskusta on Unescon maailmanperintökohde. Kaupunki on perustettu 1540, ja suuri osa sen keskustasta on rakennettu 1600-luvulla. Siellä italialainen barokki yhdistyy espanjalaiseen metallityöhön ja paikalliseen luovuuteen. Monien rakennusten materiaalina on sillar, hohtavan valkoinen vulkaaninen kivi, jonka on antanut kaupungille lempinimen La Ciudad Blanca eli valkea kaupunki. 23. kesäkuuta 2001 Arequipassa sattui maanjäristys, jonka voimakkuus oli jopa Mw 8,4. Arequipalla on viisi ystävyyskaupunkia: Amazonas: ChachapoyasAncash: HuarazApurímac: AbancayArequipa: ArequipaAyacucho: AyacuchoCajamarca: CajamarcaCallao: CallaoCusco: CuscoHuancavelica: HuancavelicaHuánuco: HuánucoIca: IcaJunín: HuancayoLa Libertad: TrujilloLambayeque: ChiclayoLima: HuachoLiman metropolialue: LimaLoreto: IquitosMadre de Dios: Puerto MaldonadoMoquegua: MoqueguaPasco: Cerro de PascoPiura: PiuraPuno: PunoSan Martín: MoyobambaTacna: TacnaTumbes: TumbesUcayali: Pucallpa
Led Zeppelin II

1. (1969) 1. (marraskuu 1969) 1. (5 viikkoa, 15.11.1969) 1. (viikko 15, 1970) 1. (1969) 2. (viikko 52/1969) 3. (29. marraskuuta 1969) Led Zeppelin II on rockyhtye Led Zeppelinin toinen albumi. Se julkaistiin 22
Sergei Makarov (jääkiekkoilija)

2016 Sergei Mihailovitš Makarov (ven. Сергей Михайлович Макаров, s. 19. kesäkuuta 1958 Tšeljabinsk, Venäjän SFNT, Neuvostoliitto) on venäläinen entinen jääkiekkoilija, olympiavoittaja ja maailmanmestari. Hän oli Neuvostoliiton maajoukkueen kuuluisan Krutov–Larionov–Makarov-ketjun oikea hyökkääjä. Myös hänen isoveljensä Nikolai Makarov oli tunnettu jääkiekkoilija, joka pelasi muun muassa Helsingin Jokereissa vuosina 1982–84. Makarov aloitti pelaamisen ”tehdasjoukkue” Tšeljabinskin Traktorissa, josta hän siirtyi Moskovan TsSKA:han. Makarov pelasi yli 400 NHL-ottelua vuosina 1989–1996. Calgary Flames varasi Sergei Makarovin vuonna 1989. Makarovilla oli alussa ongelmia kielen kanssa ja sopeutumisessa uuteen pelikulttuuriin, mutta Makarov sai NHL-liigan parhaan tulokkaan palkinnon kaudella 1989–1990, ollessaan jo 31-vuotias. Myöntö herätti keskustelua jakoperusteista. Hän oli vaikeuksissa valmentaja Terry Crispin kanssa
Kakuminaali

Retrofleksi on konsonantti, jota äännettäessä kielen kärki on kääntynyt taaksepäin kohti kovaa kitalakea. Suomen kielessä ei ole retrofleksejä, mutta sen sijaan esimerkiksi ruotsissa on: sanassa barn ([bɑːɳ], lapsi) on retrofleksinen nasaali ja sanassa nord ([nuːɖ], pohjoinen) soinnillinen retrofleksinen klusiili. Kansainvälisessä foneettisessa aakkostossa retrofleksejä merkitään samoilla merkeillä kuin vastaavia alveolaareja, mutta niihin on lisätty oikealle osoittava koukku.lähde? Retrofleksit ovat yleisiä Intian kielissä. Retrofleksin lähikäsite on kakuminaali, jota äännettäessä kielen kärki koskettaa alveolaari- ja palataalialueiden väliin jäävää ns. kitakupua (lat. cacumen).
M-teoria

M-teoria on kannattajiensa niin sanotuksi kaiken teoriaksi esittämä ratkaisu, joka yhdistää kaikki nykyiset viisi supersäieteoriaa sekä 11-ulotteisen niin sanotun supergravitaation. Teorian luoneen tohtori Edward Wittenin mukaan teorian kunnolliseen ymmärtämiseen tarvitaan matemaattisia työkaluja, joita ei vielä ole edes keksitty. Witten ei ole tarkentanut, mistä kirjain M on tullut teorian nimeen. Kirjaimen merkitysten keksimisestä on muodostunut eräänlainen leikki fyysikkojen keskuudessa: sen on arveltu tulevan muun muassa sanoista "Mystery" (arvoitus), "Magic" (taika), "Mother" (äiti), "Missing" (puuttuva) tai "Membrane" (kalvo) ja sen perimmäinen merkitys tulisi Witten mukaan päättää kun fundamentaalimpi kaava teoriasta tunnetaan.
Tv-uutiset

Yle Uutiset on Yleisradion (Yle) Yle TV1:ssä esitettävien suomenkielisten uutislähetysten nimi. Arkisin Yle Uutiset tulee Ylen aamussa puolen tunnin välein klo 6.30 alkaen klo 9:ään saakka. Sen jälkeen uutiset lähetetään klo 17.00, 18.00, 20.30 ja 21.45. Viikonloppuisin Yle Uutiset lähetetään klo 8.00, 9.00, 10.00, 17
Fosgeeni

Fosgeeni (karbonyylikloridi, COCl2) on hyvin myrkyllinen kaasu tai jäähdytetty neste. Se on väritön ja sillä on homeista heinää muistuttava ominaishaju. Fosgeenia valmistetaan teollisesti, mutta sitä esiintyy myös pienissä määrin luonnossa klooriyhdisteiden hajoamistuotteena. Fosgeenia voi myös syntyä orgaanisten klooriyhdisteiden palamistuotteena. Fosgeenin suurin käyttötarkoitus on nykyään polykarbonaattimuovien valmistus, mutta sitä käytetään myös isosyanaattien valmistuksessa polyuretaanimuovien ja muiden karbamaattien (esim. torjunta-aineet) valmistukseen. Fosgeenia valmistetaan hapettamalla hiilimonoksidia kloorikaasulla. Fosgeenia käytettiin taistelukaasuna ensimmäisessä maailmansodassa, ja sen käyttöä valvotaan kemiallisten aseiden kieltosopimuksen mukaan. Fosgeeni on salakavala myrkky, sillä sille altistuminen johtaa oireisiin vasta 24–72 tunnin kuluessa. Fosgeeni on voimakas alkyloiva aine (tarkemmin karboksyloiva aine) ja solumyrkky, ja se reagoi keuhkojen seinämän proteiinien kanssa. Fosgeenialtistus johtaa nesteen kerääntymiseen keuhkoihin, ja kuolema seuraa yleensä verenhukan, šokin ja hengityselinten pettämisen seurauksena. Toisin kuin hermokaasut, fosgeeni tappaa ainoastaan hengitettynä, ei siis ihon läpi imeytyneenä
Adler’s Appetite

Fantasy Records Adler's Appetite (alkuperäiseltä nimeltään Suki Jones) oli yhdysvaltalainen hard rock -yhtye, jossa soitti entinen Guns N' Roses rumpali Steven Adler. Yhtyeen jäsenet vaihtuivat useaan otteeseen, ja ainoa alkuperäinen jäsen viimeisimmässä kokoonpanossa oli Adler. Yhtyeen ensimmäinen julkaisu oli vuonna 2005 ilmestynyt EP Adler's Appetite. Yhtye hajosi vuonna 2006, mutta palasi esiintymislavoille 2007, jolloin se teki kaksi kappaletta, "Sadder Days" ja "Keep Statisfield". Vuonna 2010 yhtye julkaisi kolme singleä, "Alive", "Stardog" sekä "Fading", joista koottiin vuonna 2012 Alive-niminen EP-levy. Yhtye lopetti toimintansa vuonna 2011, kun Steven Adler siirtyi seuraavan projektinsa pariin, Adler-yhtyeeseen, joka julkaisi debyyttialbuminsa Back From the Dead marraskuussa 2012. Yhtye lopetti toimintansa vuonna 2017. Vuonna 2018 kitaristi Alex Grossi ilmoitti Adler's Appetiten paluusta. Kiertuemuusikot
Pyhä-Häkin kansallispuisto

Pyhä-Häkin kansallispuiston tunnus muokkaa - muokkaa wikitekstiä - muokkaa Wikidataa Pyhä-Häkin kansallispuisto on Saarijärvellä ja Kannonkoskella, Keski-Suomen maakunnan pohjoisosassa sijaitseva kansallispuisto. Puiston pinta-ala on 13 km² ja Natura 2000 -alueen koko on 20,4 km². Kansallispuisto perustettiin vuonna 1956. Pyhä-Häkin kansallispuiston alueelle ovat tyypillisiä karun Suomenselän vedenjakajamaat. Puiston alueella esiintyy lähes tasapuolisesti metsiä ja soita. Alue koostuu vanhoista, pääosin kuivista ja kuivahkoista kangasmetsistä sekä avosoista, korvista ja rämeistä. Maasto on paikoin hyvin lohkareista.  Pyhä-Häkin kansallispuisto kuuluu Kymijoen päävesistöalueeseen. Alueen maaperä on pääosin moreenia ja turvetta. Eteläosaa reunustaa harju, johon kuuluu useita rinnakkaisia, paikoin toisissaan kiinni olevia harjuselänteitä sekä näiden välisiä harjukuoppia. Alueella on muutamia pieniä järviä, kuten Kotajärvi, Rahelampi, Riippilampi, Säärilampi ja Kaakkolammit. Korkeus merenpinnasta vaihtelee 165-185 metriä
Loitsu

Loitsut ovat lausuttujen, kuiskattujen, ajateltujen tai laulettujen sanojen ketjuja, joilla on tarkoitus vaikuttaa tapahtumien kulkuun tai aikaansaada jotain tapahtumaan yliluonnollisesti. Loitsut luetaan muistista tai loitsukirjoista, ja tätä kutsutaan loihtimiseksi, loitsuamiseksi tai manaamiseksi. Myös kiroaminen on loihtimista. Kiroamisella pyritään toisen vahingoittamiseen elämässä tai jopa elämän jälkeen. Loitsut ovat perinteisesti liittyneet moniin uskontoihin, esimerkiksi Euroopan vanhoihin uskontoihin. Kristinuskon levittyä Eurooppaan ei-kristillisistä loitsuista tuli noituuden eräs merkki. Kuitenkin myös kristinuskoon on kuulunut pakanallisia loitsuja muistuttavia toimituksia, kuten pahojen henkien ulos manaaminen. Manaaminen on jonkun pahan loihtimista pois. Esimerkiksi paha henki, joka oli tunkeutunut ihmiseen, saatettiin uskomuksen mukaan manata pois. Loitsijoiden keskuudessa on useita kantoja siitä, mikä saa loitsut toimimaan. Yksi kanta on se, että Jumalan, jumalten tai henkiolentojen avunanto antaa loitsulle sen voiman. Toiset ovat sitä mieltä, että loitsun nimenomaan erottaa rukouksesta se, ettei siinä vedota ulkopuolisiin voimiin vaan loitsijan oma henkinen voima saa aikaan toivotun muutoksen